Source: https://www.zakonypreludi.sk/zz/1955-14
Timestamp: 2019-05-23 18:53:56+00:00
Document Index: 15273624

Matched Legal Cases: ['§ 1', '§ 5', '§ 6', '§ 9', '§ 2', '§ 16', '§ 1']

14/1955 Zb. Zákon o zriaďovaní a zrušovaní výskumných ústavov, útvarov technického rozvoja a výskumných a pokusn... | Aktuálne znenie
14/1955 Zb.
Zákon č. 14/1955 Zb.Zákon o zriaďovaní a zrušovaní výskumných ústavov, útvarov technického rozvoja a výskumných a pokusných pracovísk
Platnosť od 08.04.1955 do17.07.1963
Účinnosť od 08.04.1955 do17.07.1963
Zrušený 55/1963 Zb.
Výskumné ústavy a útvary technického rozvoja ústredných úradov a dobrovoľných organizácií (§ 1 - § 5)
Záverečné ustanovenia (§ 6 - § 9)
Aktuálne znenie 08.04.1955 - 17.07.1963
o zriaďovaní a zrušovaní výskumných ústavov, útvarov technického rozvoja a výskumných a pokusných pracovísk
Výskumné ústavy a útvary technického rozvoja ústredných úradov a dobrovoľných organizácií
(1) Ministri a vedúci ústredných úradov môžu zriaďovať a zrušovať v odbore svojej pôsobnosti:
a) výskumné ústavy (poprípade s pokusnými závodmi),
b) útvary technického rozvoja, ktorými sú skúšobné a kontrolné ústavy, dokumentačné ústavy a pokusné (vývojové) podniky.
Tieto opatrenia môžu robiť len so súhlasom vlády, vysloveným po vyjadrení Štátneho úradu plánovacieho, Ministerstva financií, Československej akadémie vied a tých ústredných úradov, ktorých pôsobnosti sa pracovný odbor ústavu alebo útvaru dotýka.
(2) Vo výnimočných prípadoch sa môžu zriadiť aj pobočky výskumných ústavov a útvarov technického rozvoja, avšak len mimo sídla týchto ústavov a útvarov; ustanovenie odseku 1 platí obdobne.
(3) Dobrovoľné organizácie môžu spôsobom uvedeným v odsekoch 1 a 2 zriaďovať a zrušovať svoje výskumné ústavy a ich pobočky.
(1) Výskumné ústavy a útvary technického rozvoja ústredných úradov sú, s výnimkou pokusných (vývojových) podnikov, rozpočtovými organizáciami a tvoria v rámci príslušného rezortu samostatné organizačné jednotky.
(2) Pokusné (vývojové) podniky sú národnými podnikmi.
(1) Podrobné vymedzenie odboru činnosti a organizačnú štruktúru jednotlivých výskumných ústavov a útvarov technického rozvoja ústredných úradov a ich zložiek (§ 2 ods. 1) určia organizačné poriadky, ktoré vydá v rámci systematizácie týchto ústavov a útvarov, poprípade v rámci vzorových organizačných štruktúr schválených vládou, kompetentný minister alebo vedúci ústredného úradu; organizačné poriadky výskumných ústavov dobrovoľných organizácií vydá vrcholný orgán príslušnej organizácie.
(2) Vo výskumných ústavoch a útvaroch technického rozvoja sa zriaďujú vedecké alebo technické rady; ich zloženie a pôsobnosť, ako i postavenie ich členov, budú upravené podľa zásad stanovených vládou v organizačných poriadkoch vydaných podľa odseku 1.
Výskumné a pokusné (vývojové) pracoviská ústredných úradov
(1) Ministri a vedúci ústredných úradov môžu v podriadených podnikoch zriaďovať a zrušovať výskumné a pokusné (vývojové) pracoviská a konštrukčné vývojové kancelárie, pokiaľ je to nevyhnutne potrebné pre splnenie plánu výskumných a vývojových prác.
(2) Pracoviská uvedené v odseku 1 sú súčasťou podniku, v ktorom sú zriadené.
Výskumné ústavy a laboratóriá vedeckých akadémií a vysokých škôl
(1) Československá akadémia vied a Slovenská akadémia vied zriaďujú výskumné a bádateľské ústavy po prejednaní so Štátnym úradom plánovacím a s Ministerstvom financií a so súhlasom vlády, vysloveným, pokiaľ ide o Slovenskú akadémiu vied, na návrh Sboru povereníkov.
(2) Ustanovenie odseku 1 sa vzťahuje aj na laboratóriá Československej akadémie vied a Slovenskej akadémie vied, pokiaľ sa majú zriadiť ako samostatné plánujúce jednotky.
(3) V súlade s potrebami rozvoja jednotlivých vedných odborov môžu kompetentní ministri zriaďovať podľa smerníc určených vládou vedeckovýskumné pracoviská vysokých škôl. Tieto pracoviská sú vedeckými ústavmi podľa § 16 zákona č. 58/1950 Zb., o vysokých školách.
(4) Na výskumné ústavy Československej akadémie pôdohospodárskych vied a na výskumné ústavy podriadené priamo Ministerstvu školstva sa vzťahujú ustanovenia §§ 1 až 3.
Ministri a vedúci ústredných úradov (organizácií) sú povinní organizovať výskumné ústavy, útvary technického rozvoja a výskumné a pokusné (vývojové) pracoviská tak, aby pri zachovaní hospodárnosti sa zabezpečil najväčší rozvoj vedy a techniky a rýchle a účinné zavádzanie ich výsledkov do praxe.
Tento zákon sa nevzťahuje na výskumné ústavy ministerstiev národnej obrany a vnútra ani na Ústredný ústav geologický.
(1) Zrušuje sa zákon č. 261/1949 Zb., o organizácii výskumníctva a technického rozvoja, v znení predpisov ho meniacich a doplňujúcich.
(2) Výskumné ústavy, útvary technického rozvoja a výskumné a pokusné (vývojové) pracoviská, zriadené podľa zákona č. 261/1949 Zb., v znení zákona č. 185/1950 Zb., sa považujú za ústavy, útvary alebo pracoviská zriadené podľa tohto zákona.